open-index/open-wikipedia-markdown huggingface dataset:
Պատմություն աղջկա մասին, որը տրորել էր հացը

**«Պատմություն աղջկա մասին, որը տրորել էր հացը»** (), կարճամետրաժ մուլտֆիլմ, որ ստեղծվել է «Կիևնաուչֆիլմ» ստուդիայում։ Նկարահանվել է Հանս Քրիստիան Անդերսենի «Աղջիկը, որ տրորել էր հացը» հեքիաթի հիման վրա։

## Սյուժե
Մի քաղաքում իր մոր հետ ապրում է Ինգե անունով մի աղջիկ։ Նա շատ կոպիտ էր ու ոչ ոքի չէր սիրում։ Մի անգամ մայրը նրան խնդրում է տատին համար հաց տանել, Ինգեն երկար ժամանակ մերժում է, բայց ի վերջո համաձայնում է՝ պայման դնելով, որ կհագնի իր նոր կոշիկները։ Ճանապարհով գնալիս Ինգեն տեսնում է մեծ ջրափոս։ Ինգեն հացը նետում է ջրափոսի մեջ և տրորում այն։ Դրանից հետո նա ինքն էլ ընկնում է ջրափոսն ու հայտնվում այնտեղի թագավորությունում, որի տերը  զայրացել էր Ինգեի արարքից և նրան վերածել թռչնակի՝ հրամայելով հավաքել այնքան հացահատիկ, որքան օգտագործվել էր իր տրորած հացը պատրաստելիս։ Ինգեն հավաքում է հացահատիկն ու նորից վերածվում աղջկա, բայց դառնում է բարի ու հոգատար։

## Տարբերություններ գրքից
* Էկրանավորումից հանվել է կրոնական ամբողջ համատեքստը։ Ֆիլմի վերջում գլխավոր հերոսուհին չի հայտնվում դրախտում, այն վերադառնում է տուն արդեն ուղղված։

## Նկարահանող խումբ

## Ծանոթագրություններ

## Արտաքին հղումներ
*Девочка, которая наступила на хлеб
*История о девочке, наступившей на хлеб 
*Энциклопедия отечественной мультипликации (авт. Сергей Капков, Алгоритм, 2006)
*Книги, которые читают наши дети (авт. Юрий Юрьевич Поринец, Сатись Держава, 2004)

Կատեգորիա:Խորհրդային մուլտֆիլմեր
Կատեգորիա:Ալլա Գրաչովայի մուլտֆիլմեր
Կատեգորիա:1986 մուլտֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:«Կիևնաուչֆիլմ» ստուդիայի մուլտֆիլմեր
Օդային համբույր

thumb|right|Օդային համբույրի արձանիկ
**Օդային համբույր**, ծիսական կամ սոցիալական ժեստ, սիրո կամ ընկերական համբույրի ձևերից մեկը, որը նշանակում է մարդու ուշադրությունը կամ թեթև սիրախաղը, որը սովորաբար կատարվում է հեռավորության վրա, առանց շրթունքների մարմնական հպման։ Բացի այդ, ժեստը կարող է ուղեկցվել *մուահ* ձայնով։

Օգոստոսի 9-ին նշվում է օդային համբույրի օրը։ Այդ օրը Եվրոպական տարբեր երկրներում երիտասարդական հաստատությունների և կազմակերպությունների մեծ մասը կազմակերպում է տոնական ծրագիր և որոշակի ուղղվածությամբ մրցույթներ։

## Տեսակներ
Ամենատարածված մեթոդը կատարվում է սեփական ափի համբուրելու միջոցով, որին հաջորդում է ժեստը դեպի մարդու կողմ ուղղելը։ Օդային համբույրի մեկ այլ ձև է՝ առանց ձեռքերի օդում համբուրելը, համբույրն ուղղելով դեպի անձը։ Մարմնական համբույրն այս դեպքում ներառում է թեթև համբույր այտին, որն իր մեջ կարող է պարունակել որոշակի ձայն (օրինակ՝ *մուահ*)

## Մշակութային տեսակետ
Ոչ կոնտակտային ժեստը օգտագործվում է որպես երախտագիտության և ուշադրության արտահայտություն։ Համբույրը հաճախ օգտագործվում է ժամանակակից աշխարհիկ հասարակության մեջ՝ հանրային ելույթներում։ Հնդկաստանում օդային համբույրն անվանում են *թռչող համբույր*։

## Ծանոթագրություններ

Կատեգորիա:Ժեստեր
Կատեգորիա:Համբույր
Նիկոլայ Սոբոլև

**Նիկոլայ Սոբոլև** (), ռուս տեսաբլոգեր։ SOBOLEV (մինչև 2016 թվականի նոյեմբեր՝ «Жизнь Ютуб») YouTube–ալիքի հեղինակ և հաղորդավար, որում նա պատմում է արդիական հասարակական իրադարձությունների մասին։ Rakamakafo և Ready Steady Go կոլեկտիվների հիմնադիրներից մեկը։

## Կենսագրություն և կարիերա
Նիկոլայ Սոբոլևը ծնվել է 1993 թվականի հունիսի 18–ին Սանկտ Պետերբուրգում։ Ավարտել է Սանկտ Պետերբուրգի պօլիտեխնիկ համալսարանի տնտեսության և մենեջմենթի ֆակուլտետը։

Համացանցում հայտնի է դարձել, նկարահանելով սոցիալ էքսպերիմենտներ և ծաղրումներ Rakamakafo նախագծի համար Գուրամ Նարմանիայի հետ՝ նրա համալսարանաի ընկերոջ հետ։ Տվյալ նախագծում 2015 թվականի հունիսին նրանք դարձել են «Собака.ru» ամսագրի մրցանակակիր «Մեդիա» անվանակարգում։ Չորս ամիս անց՝ «ВКонтакте» – «Жизнь Ютуб» միության հետ բացում է նույնանուն ալիք, որի մեջ լուսաբանում էր ռուս տեսաբլոգերների և Ռունետի արդիական իրադարձությունների մասին։ 2016 թվականին վերանվանել է ալիքը SOBOLEV և կենտրոնացել հասարակական թեմաների քննարկման վրա։ Լայն հռչակ է ստացել Դիանա Շուռիգինայի բռնաբարությունը քննարկելուց հետո։ Այդ թեման քննարկելու ժամանակ նրա ալիքը աշխարհի ամենաարագ աճողն էր։

2017 թվականի մարտի 9–ին ուրիշ բլոգերների հետ միասին մասնակցել է Ռուսաստանի մշակույթի նախարար Վլադիմիր Մեդինսկիի հետ հանդիպմանը։ Նիստի նպատակն էր երիտասարդության հետ համագործակցության տարբերակներ քննարկել։

«YouTube։ Ճանապարհ դեպի հաջողություն։ Ինչպես շատ լայքեր և փողեր ստանալ» գրքի համահեղինակն է։

2017 թվականի օգոստոսի 10–ին հայտնի է դարձել Սոբոլևի հայտնի մարդկանց հետ ամենշաբաթյա շոուի թողարկման մասին։ Շոուն թողարկվելու է «Սոբոլևը ռմբակոծում է» անվան տակ մենակ «ВКонтакте» սոցիալական ցանցի համար։ Արտադրությամբ զբաղում է WildJam ընկերությունը, իսկ գլխավոր հովանավոր է դարձել «Յանդեքս․ Տաքսին»։ Այն նման է «Տաքսի» տեսախաղին, որը ցուցադրում էր ՏՆՏ հեռուստաալիքով 2005–ից 2009 թվականներին։

## Հրատարակություններ
* 

## Ծանոթագրություններ

Կատեգորիա:Հունիսի 18 ծնունդներ
Կատեգորիա:1993 ծնունդներ
Կատեգորիա:Սանկտ Պետերբուրգ քաղաքում ծնվածներ
Կատեգորիա:Ռուսաստանում «օտարերկրյա գործակալներ» ճանաչված անձինք
Բագավանի ճակատամարտ

**Բագավանի ճակատամարտ**, ռազմական բախում Արմինիա կուսակալության և Արաբական խալիֆայության միջև։ Տեղի է ունեցել 774 թվականին Բագավանում։ Հայոց կողմի հրամանատարն էր հայոց իշխան Մուշեղ Մամիկոնյանը, իսկ արաբական կողմինը՝ ոստիկան Հասան իբն-Քահթաբան։

## Նախապատմություն
Հայաստանում իրավիճակը բարդացել է Հայոց իշխանի պաշտոնում Աշոտ Բագրատունուն (732-748) հաջորդած Մուշեղ Մամիկոնյանի կառավարման տարիներին (748-753), երբ խալիֆայության գլուխ եկած Աբբասյանները վերստին ծանրացրել են հարկերը, սաստկացրել բռնությունները և հալածանքները։ Այդ պատճառով 748-751 թվականներին Հայաստանում բռնկվել էր նոր զինված ապստամբություն, որն ի վերջո ճնշվել է։ Արաբական տիրապետության դեմ հաջորդ ազատագրական պատերազմը ծավալվել է 774-775 թվականներին, որը գլխավորել է Մուշեղ Մամիկոնյանը։

## Ճակատամարտ
774 թվականին ծագած հայակական ապստամբությունն ուժեղանում էր, իսկ արաբական տիրապետությունը որոշում էր ընդունել մեծացնել ապստամբության ճնշումը։ Արաբ ոստիկան Հասան իբն-Քահթաբան արագացնում էր նախապատրաստական աշխատանքները։ Արաբական չորս հազարանոց հեծյալ զորամաս հրամանատար Աբու Նաջիբի գլխավորությամբ գալիս է Հայաստան արշավանքն ճնշելու համար։

Շարժվելով դեպի արմուտք՝ արաբները կանգ են առնում Բագրևանդ գավառի Բագրևանդ գյուղումը։ Արաբական զորամասը ռազմերթն իրականացրել է «արքունի պողոտահով», որը դարեր շարունակ ռազմավարական նշանակություն է ունեցել։ Պողոտայի երկայնքով չկային մեծ բնական արգելքներ, որոնք կխոչընդոտեին երթին։ Արաբների զորամասը մեծաթիվ էր և ուներ ժամանակի լավագույն սպառազինություն և երթի ժամանակ իրականացնում էր անվտանգության միջոցառումներ։ Այս ամենի մասին իմանալով՝ Մուշեղ Մամիկոնյանը որոշել էր շարունակել էր իր արագ հարձակումների մարտավարությունը։

Հայկական զորախումբը հասնում է արաբներին, երբ նրանք երկար ճանապարհից հետո սկսել էին տեղաբաշխվել տեղանքում։ Հնարավոր տարբերակները նկատի ունենալուց հետո Մուշեղ Մամիկոնյանը որոշում էր ընդունել հարձակվել արաբների վրա տեղաբաշխումից հետո, սակայն հայերի հիմնական ուժերը դեռ ճանապարհին էին։

Այս հնարավորությունից օգտվելով՝ Մուշեղ Մամիկոնյանն իր 200 մարտիկներից բաղկացած ջոկատով հարձակվում է արաբական զորամասի վրա՝ չսպասելով մնացած ուժերին։

Հանգստի տրամադրված արաբ զինվորները հարձակումից հետո մի պահ ապակողմնորոշվում են, սակայն որոշ ժամանակ անց կարողանում են կասեցնել գրոհը։ Արաբները, մարտի դաշտում օգտագործելով իրենց քանակական գերազանցությունը, գրոհն անդրադարձնելուն միաժամանակ փորձում են ստորաբաժանումները շարել մարտակարգով։ Այս ընթացքում մարտադաշտ են հասնում հայկական հիմնական ուժերը, որոնց օգնությամբ հայերը կարողանում են կասեցնել արաբների անդրադարձումը։ Կենտրոնական ստորաժանման գրոհից հետո արաբները չկարողանալով համախմբվել՝ դիմում են փախուստի։

Արաբական մնացորդներին հայկական զորախումբը Մուշեղ Մամիկոնյանի գլխավորությամբ հետապնդում է մինչև Արուճ ավանը, որտեղ նոր բախում է լինում և հայերը հարուստ ավարով վերադառնում են Արտագերս։

Մուշեղի հաղթանակաների մասին լուրը տարածվում է ամբողջ Հայաստանում, որից հետո ազատագրական շարժմանն է միանում հայոց սպարապետ Սմբատ Բագրատունին։

## Ծանոթագրություններ

## Աղբյուրներ
* «Մեր հաղթանակները», հատոր Բ։ Երևան։ «Նորավանք» հրատարակչություն։ 2009։ էջեր 160-165

Կատեգորիա:Արմինիա կուսակալության ճակատամարտեր
Կատեգորիա:Արաբական խալիֆայության պատերազմներ
Նաջի Աղբալ

**Նաջի Աղբալ** (, ), թուրք քաղաքական գործիչ։

## Կենսագրություն
Ծնվել է 1968 թվականի հունվարի 1-ին Բայբուրթ քաղաքում։ 1989 թվականին ավարտել է Ստամբուլի համալսարանը։ Նույն տարվանից աշխատել է ֆինանսների նախարարությունում։ 1993 թվականին եղել է ֆինանսական տեսուչ։ 2003 թվականին գլխավորել է գլխավոր եկամուտների վարչության բաժինը, 2007 թվականին զբաղեցրել է բյուջետային և ֆինանսական վերահսկողության գլխավոր տնօրենի պաշտոնը։ 2008 թվականի հոկտեմբերին ընտրվել է բարձրագույն կրթության խորհրդի կազմում, 2008 թվականի մարտից մտնում է Յասավիի անվան համալսարանի հոգաբարձուների խորհրդի կազմի մեջ։ 2009 թվականի հունիսի 12-ից մինչև 2015 թվականի փետրվարի 9-ը զբաղեցրել Է Թուրքիայի ֆինանսների նախարարի տեղակալի պաշտոնը։

### Քաղաքական կարիերա
2015 թվականի փետրվարին Աղբալը լքել է պաշտոնը, որպեսզի մասնակցի նույն տարվա հունիսին կայացած խորհրդարանական ընտրություններին։ Նաջի Աղբալն առաջադրվել է Արդարություն և զարգացում կուսակցության Իլա Բայբուրդի օգտին և ընտրվել է։ Նույն տարվա նոյեմբերին վերընտրվել է։

Այն բանից հետո, երբ Արդարություն և զարգացում կուսակցությունը 2015 թվականի նոյեմբերին կայացած ընտրությունների արդյունքում խորհրդարանում մեծամասնություն ստացավ, վարչապետ Ահմեդ Դավութօղլուն Նաջի Աղբալին նոր կառավարությունում նշանակել է ֆինանսների նախարարի պաշտոնում։ Իր առաջին հայտարարության մեջ Աղբալը հայտարարել է, որ Թուրքիայի տնտեսությունը մտնում է բարեփոխումների նոր փուլ և հայտարարել է կառավարության հավատարմությունը ֆինանսական կարգապահության սկզբունքներին։ Նա նաև հայտարարել է հզոր ֆինանսական ենթակառուցվածքի անհրաժեշտության մասին՝ տնտեսական աճ ապահովելու համար։ Ֆինանսների նախարարի պաշտոնում Նաջի Աղբալի նախորդը՝ Մեհմեդ Շիմշեքը, գովել է Աղբալի աշխատանքը փոխնախարարի պաշտոնում, երկու նախարարներն էլ իրենց տնտեսական ծրագիրը մշակելիս հետևել են ֆիսկալ պահպանողականության սկզբունքին։

## Ծանոթագրություններ

Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Արդարություն և զարգացում կուսակցության քաղաքական գործիչներ
Կատեգորիա:Ստամբուլի համալսարանի շրջանավարտներ
Կրակովի արվեստի թանգարան

**Կրակովի արվեստի թանգարան**(), գեղարվեստասերների միության կազմակերպությանը պատկանող շենք է, որը գտնվոում է Կրակովի հին քաղաքի Շեպանսկի հրապարակում։ Կառույցը գրանցված է փոքր լեհական գավառի պահպանվող հուշարձանների գրանցամատյանում։

## Նկարագրություն
մինի
Մոդեռնիստական ոճի այս շենքը կառուցվել է 1901 թվականին լեհ ճարտարապետ Ֆրանցիշեկ Մոնչիսկի նախագծով, որը որպես նախատիպ օգտագործել է Վիեննայի ցուցադրական տաղավարի մակետը։ Շինության ստեղծման գործում իրենց մասնակցությունն են ունեցել հայտնի կրակովյան նկարիչներ և քանդակագործներ։

Ֆրիզը մշակվել է Յացեկ Մալչևսկու, Անտոնի Մադեյսկու, Կոնստանտին Լյաշկայի և Թեոդոր Ռիգերի՝ հայտնի լեհ մշակութային գործիչների կողմից, որոնք կերտել են կիսանդրիներ։ Շինության ճակատային մասը զարդարված է սյունագոտիով, որի վրա վեր է խոյանում է Ապոլլոնի արձանը՝ ոսկյա պսակով։ Շենքի պատերը զարդարված են քառանկյունի որմնասյուներով, որոնք ամրացված են պատուհանների կամարներով, իսկ բոլորից վեր հառնում է հոյակերտ մուտքը՝ երկու հզոր սյուներով։

Շեպանսկի հրապարակի կողմից պալատի առջև տեղադրված է Անտոնիո Մադեյսկու կերտած Յանա Մատեյկոյի կիսանդրին, իսկ կրակովյան քաղաքային զբոսայգու կողմում տեղադրված է Ստանիսլավ Վիսպյանսկու կիսանդրին, որի հեղինակն է Աննա Ռեյնոխը։

Շինությունը պատկանում էր Գեղարվեստասերների միությանը, որն այնտեղ անցկացրել է տարատեսակ ցուցահանդեսներ։ Ներկայումս շենքի ներսում գործում է պատկերասրահ։ Գեղարվեստասերների միությունն այստեղ անցկացնում է Ռոտարի ակումբի ժողովները, հանդիպումները, կազմակերպվում են տարատեսակ մշակութային միջոցառումներ և աճուրդ֊վաճառքներ։ 1975 թվականին շենքը գրանցվել է Մալոպոլյան Վոեվոդի հուշարձանների պահպանության գրանցամատյանում։

## Ծանոթագրություններ

## Գրականություն
* Joanna Czaj-Waluś Zabytki architektury i budownictwa w Polsce. Kraków, Krajowy Ośrodek Badań i Dokumentacji Zabytków, 2007, ISBN 83-922906-8-2

## Արտաքին հղումներ
* Сайт Общества любителей изящных искусств 
* Информация 

Կատեգորիա:Լեհաստանի պալատներ
Կատեգորիա:Կրակով
Թենսի Կութզեե

**Թենսի Կութզեե** (), Հարավային Աֆրիկայի գեղեցկության մրցույթի մրցանակակիր է, որը հաղթել է Միսս Հարավային Աֆրիկա 2007-ը և հետո ներկայացրել Հարավային Աֆրիկան Միսս Տիեզերք 2008-ում, Նյաչանգում (Վիետնամ), որտեղ եղել է կիսաեզրափակչի հաղթողների թոփ 15 ցանկի մեջ։ Հաճախել է Ռուդերբուրգի (Յոհանեսբուրգ) Ալեն Գլեն ավագ դպրոցը։

## Տեղեկություն
Իր հայրենիքը ներկայացրել է նաև Միսս Աշխարհ 2008-ում, որը տեղի է ունեցել իր ծննդավայրում` Յոհանեսբուրգում` (հրվ. Աֆրիկա) 2008 թվականի դեկտեմբերի 13-ին, որտեղ նա եղել է թոփ հնգյակի մեջ։

## Ծանոթագրություններ

## Արտաքին հղումներ
* Miss South Africa 2007

Կատեգորիա:Հարավաֆրիկացի մոդելներ
Կատեգորիա:Մոդելներ այբբենական կարգով
Օ Պան Սոկ

**Օ Պան Սոկ** (; ), հարավկորեացի ֆուտբոլիստ, «Չեջու Յունայթեդ» ակումբի պաշտպան։

## Ակումբային կարիերա
Ծնվել է 1988 թվականի մայիսի 20-ին Քվաչոն քաղաքում։ Ֆուտբոլիստն իր կարիերան սկսել է Կոնկուկի համալսարանի ֆուտբոլային թիմում, որից հետո 2011-ին հայտնվել է «Ջեջու Յունայթեդ» ակումբում, որի գույները պաշտպանում է նաև այսօր։ 2015-ի մրցաշրջանից առաջ ընտրվել է «Ջեջու Յունայթեդ»-ի նոր ավագ, իսկ 2017-ին հայտնվել է Կեյ-լիգայի մրցաշրջանի խորհրդանշական հավաքականում։

## Կարիերան հավաքականում
2018 թվականի մայիսի 28-ին պաշտոնական խաղերում նորամուտը նշել Է Հարավային Կորեայի ազգային հավաքականի կազմում՝ Հոնդուրասի դեմ ընկերական խաղում (2:0)։

Հավաքականի կազմում մասնակցել է Ռուսաստանում կայանալիք 2018 թվականի Աշխարհի առաջնությանը։

## Վիճակագրություն

## Ծանոթագրություններ

## Արտաքին հղումներ
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Հարավային Կորեայի հավաքականի ֆուտբոլիստներ
Կատեգորիա:Հարավկորեացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Sub Urban

**Դենի Մեզոնյև** (; ), առավել հայտնի է որպես **Sub Urban**,, ամերիկացի երգիչ, երգերի հեղինակ և պրոդյուսեր։ Հայտնի է դարձել «Cradles» սինգլի թողարկումից հետո։

## Կենսագրություն
Ծնվել է 1999 թվականին ԱՄՆ-ի Նյու Ջերսի քաղաքում։ Իրական անունը Դենի Մեզոնյև է։

## Կարիերա
Դեռ մանկուց հետաքրքրվել է երաժշտությամբ և զբաղվել է դաշնամուրով ավելի քան 9 տարի։

Փորձել է երգ արտադրել «Ableton» անվանմամբ երաժշտական ծրագրային ապահովության օգնությամբ։ Երբ Sub Urban-ը առաջին անգամ փորձել է երաժշտություն ստեղծել դրա օգնությամբ, նա հավանել է ստացված աշխատանքը։ Սակայն նրա գիտելիքները բավական չեն եղել և Դենին՝ կատարելագործվելու համար սկսել է տարբեր տեսանյութեր ուսումնասիրել ՅուԹյուբում։

2019 թվականի հունվարին նա թողարկել է «Cradles» սինգլը։ Այն հեղինակային իրավունքներ չուներ, ինչը նշանակում է, որ երգը ազատ օգտագործման համար է։ Սինգլը տեղադրվել է YouTube հոսթինգում՝ NoCopyrightSounds ալիքով, 2019 թվականի հունվարի 5-ին։

Քանի որ երգը պաշտպանված չէր հեղինակային իրավունքներով, մարդիկ սկսել են այն օգտագործել տարբեր վիդեոներում, հղումներ թողելով պաշտոնական տեսահոլովակի վրա։ Թողարկումից հետո երգը դեռ հայտնի չի եղել։ Սակայն հետո այն սկսել է օգտագործվել ՏիկՏոկ ցանցի օգտատերերի կողմից, ինչի շնորհիվ էլ երգը հայտնի է դարձել։

Երգը մոտ 48 միլիոն դիտում է հավաքել NoCopyrightSounds ալիքում և մոտ 65 միլիոն Spotifyում։ Դրանից հետո Sub Urban-ը թողարկել է երգի պաշտոնական տեսահոլովակը ՅուԹյուբում։

## Սկավառակագրություն
### Մինի ալբոմներ

### Սինգլներ

## Ծանոթագրություններ

## Արտաքին հղումներ
* Sub Urban-ի ինստագրամյան կայքէջ
* Sub Urban-ի թվիթթերյան կայքէջ
* Sub Urban-ի ՅուԹյուբյան կայքէջ

Կատեգորիա:21-րդ դարի ամերիկացիներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի դիջեյներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տիկտոկերներ
Կատեգորիա:Ամերիկացի փոփ երգիչներ
Կատեգորիա:Բեմական կեղծանուններ
Կատեգորիա:Դիջեյներ
Կատեգորիա:Ինդի երաժիշտներ
Բուրյոնուշկա

**Բուրյոնուշկա** (), խորհրդային տիկնիկային մուլտֆիլմ, որը ստեղծել է ռեժիսոր Վալերի Ֆոմինը, 1974 թվականին, ըստ ռուսական ժողովրդական «Փոքրիկ Խավրոշեչկա» հեքիաթի մոտիվների։ Լուսագրերում գրված է. ԽՍՀՄ նախարարների խորհրդի հեռուստատեսության և ռադիոյի պետական կոմիտեի պատվերով։

## Հեղինակներ
* Ռեժիսոր` Վալերի Ֆոմին
* Սցենարիստ` Լ. Տիլման 
* Կոմպոզիտոր` Վլադիսլավ Կազենին 
* Օպերատոր` Վալենտին Բաժենով
* Բեմադրող նկարիչներ` Վ. Յուրչիկով, Վ. Ֆոմին
* Հնչյունային օպերատոր` Բ. Բերեստեցկի
* Դերերը հնչյունավորել են` Տատյանա Ռեշենիկովա, Գերման Կաչին, Վ. Տկաչ, Տ. Անանյինա, Նատալյա Կրաչկովսկայա
* Տիկնիկավար` Վ. Բաժենով
* Դեկորները և տիկնիկները պատրաստել են` Յու. Ուշակով, Ա. Գոլոշուկ, Վ. Վեսենկին, Պ. Կուֆտին
* Բանաստեղծությունների հեղինակ` Գերման Դրոբիզ 
* Խմբագիրներ` Լ. Կոզլովա, Ի. Օռլով
* Տնօրեն` Ֆ. Անտոնով

## Երաժշտություն
* Երգ երջանկության մասին (երաժշտությունը` Վ. Կազենինի, խոսքերի հեղինակ` Գ. Դրոբիզ):

## Վերաթողարկում տեսաերիզով
2007 թվականին մուլտֆիլմը DVD ձևաչափով վերաթողարկվել է «Վերայի և Անֆիսայի մասին» մուլտֆիլմերի հավաքածուում («Վերան և Աֆիսան մարում են կրակը», «Վերան և Անֆիսան դասի ժամին», «Բուրյոնուշկա», «Հեքիաթ Մոծակ Մոծակյանի մասին», «Սինյուշկայի ջրհորը», «Խոտի թակարդ», «Փոքրիկ պինգվինը» և «Շնագայլի հրամանով»։

## Ծանոթագրություններ

## Արտաքին հղումներ
* 
* 
* «Բուրյոնուշկա» դիտել առցանց
* Каталог ТПО «Союзтелефильм»

Կատեգորիա:1974 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Իոսիֆ Դոուկշա

**Իոսիֆ Դոուկշա** (, ), խորհրդային ռեժիսոր-մուլտիպլիկատոր և մուլտիպլիկատոր-նկարիչ, տիկնիկավար։

## Կենսագրություն
Իոսիֆ Դոուկշան ծնվել է 1928 թվականի դեկտեմբերի 12-ին։

1943-1949 թվականներին սովորել է Մոսկվայի գեղարվեստի միջնակարգ դպրոցում։

1949-1951 թվականներին սովորել է Մոսկվայի գեղարվեստական ակադեմիական թատրոնի դպրոց-ստուդիայում։ Իոսիֆ Դոուկշան մուլտիպլիկացիայում իր գործունեությունն սկսել է 1955 թվականին, «Սոյուզմուլտֆիլմ» ստուդիայում։ Որպես նկարիչ-մուլտիպլիկատոր նա մասնակցել է նախ նկարված, այնուհետև` տիկնիկային 60 մուլտֆիլմների ստեղծմանը, սկսած 1964 թվականին «Նվագախմբի երկիր» մուլտֆիլմից մինչև 1977 թվականին նկարահանված «Ամենափոքրիկ գնոմը» մուլտֆիլմը։

50 տարեկան հասակում Իոսիֆ Դոուկշան աշխատանքի է անցել հեռուստատեսությունում, «Մուլտտելեֆիլմ» ստուդիայում (Էկրան ստեղծագործական միություն), որտեղ և «Փոստային հեքիաթ» մուլտֆիլմով որպես ռեժիսոր նշել է իր դեբյուտը։

1977 թվականից սկսած մինչև 1992 թվականը որպես ռեժիսոր իր կնոջ` Մայա Բուզինովայի հետ համահեղինակությամբ տիկնիկային ֆիլմեր է նկարահանել։

Իոսիֆ Դոուկշան մահացել է 2010 թվականի սեպտեմբերի 29-ին, Մոսկվայում, 82 տարեկան հասակում, սրտի կաթվածի պատճառով։

## Ֆիլմիոգրաֆիա
### Ռեժիսոր
* 1978` Փոստային հեքիաթ
* 1979` Քեռի Աուն
* 1980` Խոզարածը
* 1981` Պալեն մենակ է աշխարհում
* 1982` Խորամանկ հեքիաթ կամ համառ աղվեսիկը
* 1982` Փոքրիկ Շեկոն
* 1984` Ուզում եմ լուսինը
* 1985` Երկնագույն նետ 
* 1986` Եղբայր Ճագարիկի նորամուտը
* 1987` Սպիտակ ձկնկուլ
* 1988` Տնային ոգին և տիրուհին
* 1990` Թագավորի նոր զգեստը
* 1991` Սոխակը

### Նկարիչ-մուլտիպլիկատոր

* 1961` Վիշապը
* 1961` Մուլտիպլիկացիոն կոկորդիլոս № 4: Ջրի երեսին
* 1961` Ֆունտիկը և վարունգները
* 1962` Ատամի խոզանակ թագուհին
* 1962` Միայն ոչ հիմա
* 1964` Նվագախմբի երկիրը
* 1965` Օրացույցի էջերը
* 1966` Գնա՛ այնտեղ, չգիտեմ, թե ուր
* 1967` Ձեռնոցը
* 1967` Լեգենդ Գրիգի մասին
* 1967` Բարոն Մյունխաուզենի արկածները
* 196` Ֆրանտիշեկ
* 1968` Կծիկ
* 1968` Երջանկությունը գլխարկի մեջ չէ
* 1968` Ոչինչ չի մոռացվում
* 1969` Նկարչություն ավազի վրա
* 1970` Վարուգի արկածները
* 1970` Քաղցր հեքիաթ
* 1971` Գեներալ Տոպտիգին
* 1972` Քամին
* 1972` Վարպետը Կլամսից
* 1973` Այբոլիտը և Բարմալեյը
* 1973` Ո՞վ լինել
* 1973` Նեմուխինյան երաժիշտները
* 1974` Ամեն ինչ հակառակն է
* 1974` Չիչիկովի արկածները. Մանիլով
* 1975` Հարուստ Սադկոն
* 1975` Ճանապարհն ինձ զիջեք
* 1976` Մեծամիտ նապաստակը
* 1976` Ինչպես պապը խաթարեց մեծ հավասարակշռույանը
* 1976` Պետյան և գայլը
* 1977` Կար-չկար, մի հավիկ կար
* 1977` Վառարանի հետևում ապրող ծղրիդի գաղտնիքը
* 1977` Ամենափոքրիկ գնոմը

## Մրցանակներ
* 1978 թվական` Մոսկվային երիտասարդ կինեմատոգրաֆիստների առաջին փառատոնի երկրորդ մրցանակի դափնեկիր («Փոստային հեքիաթ»)
* 1979 թվական` Տամպերում արժանացել է Անիմացիոն ֆիլմերի միջազգային փառատոնի առաջին մրցանակի` «Քեռի Աուն» մուլտֆիլմի համար։

## Ծանոթագրություններ

## Արտաքին հղումներ
* Իոսիֆ Դոուկշա — animator.ru
* 
* Скончался режиссёр кукольных мультфильмов Иосиф Доукша.29.09.2010

Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:ՄԳԱԹ դպրոց-ստուդիայի շրջանավարտներ
Կատեգորիա:Ռեժիսորներ այբբենական կարգով
Կատեգորիա:Սրտամկանի ինֆարկտից մահացածներ
Հեքիաթ Մոծակ Մոծակյանի մասին

**Հեքիաթ Մոծակ Մոծակյանի մասին** (), խորհրդային կարճամետրաժ մուլտֆիլմ, որը ստեղծել է 1981 թվականին, ռեժիսոր Վալերի Ֆոմինի կողմից, ըստ Դմիտրի Մամին-Սիբիրյակի համանուն հեքիաթի մոտիվների, որը պատմում է այն մասին, թե ինչպես են մոծակները պայքարել արջի դեմ։

## Սյուժե
Մոծակների երամաշարը թռչում է դեպի ճահիճ` ջութակ նվագելու, բայց ճահիճում ապրող դոդոշը բռնում է մի մոծակ-աղջնակի, իսկ նվագախմբի դիրիժոր Մոծակ Մոծակյանը փրկում է նրան։

Այդ ժամանակ դոդոշն օգնության է կանչում շեփոր նվագող արջին և ասում է նրան, որ մոծակները ցանկանում է փչացնել իր կաշին։ Արջն սկսում է սարսափելի բարձր նվագել շեփորով, որպեսզի դուրս քշի մոծակներին, չնայած Մոծակ Մոծակյանն ամաչկոտ չէր, և ինքն է սկսում դուրս քշել արջին ճահիճից։

Արջն սկսում է կռվել մոծակների հետ, իսկ դոդոշը փորձում է նրանց ավելի ու ավելի կռվեցնել։ Արդյունքում արջը և մոծակները ընկերանում են և սկսում են միասին նվագել երաժշտական գործիքներով, իսկ դոդոշը սուզվում է իր ճահիճը։

## Նկարահանման խումբ

## Վերաթողարկում տեսաերիզով
2007 թվականին մուլտֆիլմը DVD ձևաչափով թողարկվել է «Վերայի և Անֆիսայի մասին» մուլտֆիլմերի հավաքածուում («Վերայի և Անֆիսայի մասին», «Վերան և Անֆիսան մարում են հրդեհը», «Վերան և Անֆիսան դասի ժամին», «Բուրյոնուշկա», «Հեքիաթ Մոծակ Մոծակյանի մասին», «Սինյուշկայի ջրհորը», «Խոտե թակարդ», «Փոքրիկ պինգվինը», «Շնաձկան հրամանով»)։

## Ծանոթագրություններ

## Արտաքին հղումներ
* 
* Энциклопедия отечественного кино
* «Հեքիաթ Մոծակ Մոծակյանի» մասին youtube-ում 
* Каталог ТПО «Союзтелефильм»
* «Հեքիաթ Մոծակ Մոծակյանի» մասին»
* Энциклопедия отечественной мультипликации (авт. Сергей Капков, «Алгоритм», 2006)

Կատեգորիա:1981 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ռուսերեն մուլտֆիլմեր
Վերան և Անֆիսան դասի ժամին

**Վերան և Անֆիսան դասի ժամին** (), խորհրդային տիկնիկային մուլտֆիլմ, որը նկարահանել է Վալերի Ֆոմինը` Սվերդլովսկի կինոստուդիայի պատվերով, ըստ Էդուարդ Ուսպենսկու պատմվածքի մոտիվների։

Վերա անունով աղջկա և նրա ընկերուհու` Անֆիսա անունով կապիկի մասին եռագրության վերջին ֆիլմն է։

## Սյուժե
«Մի մեծ քաղաքում ապրում էր Վերա անունով մի աղջիկ։ Նրա մայրն աշխատում էր հաշվապահությունում, իսկ հայրը բեռնակիր էր նավահանգստյան քաղաքում»։ Այս խոսքերով սկսում է Վերայի և Անֆիսայի ընկերության մասին հետաքրքիր պատմությունը։

Վերայի հայրը տուն է բերում մի փոքրիկ կապիկ, և ընտանիքի կյանքը հավիտյան փոխվում է։ Նրան ընտանիքում հայտնվում է երկրորդ երեխան` Անֆիսան, իսկ Վերան հավատարիմ ընկերուհի և ուղեկից է ձեռք բերում։ Նրանց հետ հաճախ տարբեր արկածներ էին տեղի ունենում։ Դրանք երբեմն տխուր էին լինում, նաև` վտանգավոր, բայց միևնույն ժամանակ զվարճալի էին։ Մի անգամ կենսաբանության ուսուցչուհին Վերային խնդրում է Անֆիսային դպրոց բերել, որպեսզի դպրոցականերին պատմի մարդու` կապիկից ծագման և նրանց մեջ եղած տարբերությունների մասին։ Պատմությունն, իհարկե, հետաքրքրիր և անսովոր էր, որը դուր է գալիս թե՛ ուսուցչուհուն, թե՛ Վերայի դասընկերներին։

## Հեղինակներ

## Թողարկում տեսաերիզով
Մուլտֆիլմը բազմիցս հրատարակվել է DVD ձևաչափով, օրինակ` «Անֆիսայի և Վերայի մասին» մուլտֆիլմերի հավաքածուում։

## Տես նաև
«Վերայի և Անֆիսայի մասը» շարքում ներառված են երեք մուլտֆիլմեր.
* «Վերայի և Անֆիսայի մասին»,
* «Վերան և Անֆիսան մարում են կրակը»,
* «Վերան և Անֆիսան դասի ժամին»։

## Ծանոթագրություններ

## Գրականություն
*  В т. ч. «Про Веру и Анфису»
* 

## Արտաքին հղումներ
* Վերան և Անֆիսան դասի ժամին Youtube-ում
* Энциклопедия отечественного кино
* Каталог ТПО «Союзтелефильм»

Կատեգորիա:1988 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր կապիկների մասին
Կատեգորիա:Ռուսերեն մուլտֆիլմեր
Ուկրաինայի անկախության հռչակագիր

thumb|350px|Ուկրաինայի անկախության հռչակագիր (մեքենայական բնօրինակ)
**Ուկրաինայի անկախության հռչակագիր** (), փաստաթուղթ, որն ընդունվել է 1991 թվականի օգոստոսի 24-ին Ուկրաինայի ԽՍՀ Գերագույն խորհրդի արտահերթ նստաշրջանի կողմից, որով հռչակվել են Ուկրաինայի անկախությունը և Ուկրաինայի ինքնիշխան պետության ստեղծումը։

## Փաստաթղթի ընդունում և դրա հիմնական դրույթներ
1991 թվականի օգոստոսի 24-ին Ուկրաինական ԽՍՀ Գերագույն Խորհուրդը Լեոնիդ Կրավչուկի նախագահությամբ (հետագայում՝ Ուկրաինայի առաջին նախագահի) ընդունել Է Ուկրաինայի անկախության հռչակման ակտը, որով, «ելնելով մահացու վտանգից, որը կախված էր Ուկրաինայի գլխին, կապված 1991 թվականի օգոստոսի 19-ին ԽՍՀՄ-ում պետական հեղաշրջման հետ», «շարունակելով պետականաշինության հազարամյա ավանդույթը», «ելնելով ինքնորոշման իրավունքից» և «իրականացնելով Ուկրաինայի պետական ինքնիշխանության մասին հռչակագիրը», հանդիսավորությամբ հռչակվել Է Ուկրաինայի անկախությունը և Ուկրաինայի՝ որպես ինքնուրույն ուկրաինական պետության ստեղծումը։ Ակտը հռչակել է Ուկրաինայի տարածքի անբաժանությունն ու անձեռնմխելիությունը։ Փաստաթուղթն ուժի մեջ է մտել ընդունման պահից։

Նույն օրը Գերագույն խորհուրդն ընդունել է «Ուկրաինայի անկախության հռչակման մասին» որոշումը, որով Ուկրաինան հայտարարել է անկախ ժողովրդավարական պետություն և 1991 թվականի դեկտեմբերի 1-ը սահմանել է հանրապետական հանրաքվեի անցկացման օր՝ ի հաստատումն անկախության հռչակման ակտի։ Նույն ակտին, ընդունված փաստաթուղթը որոշել է, որ անկախության հռչակումից ի վեր Ուկրաինայի տարածքում գործող են միայն նրա Սահմանադրությունն ու օրենսդրությունը (բուն օրենքները, կառավարության ակտերը և այլն)։ 1991 թվականի դեկտեմբերի 1-ին ակտը հաստատվեց համաուկրաինական հանրաքվեով. դրա հավանության օգտին քվեարկել է հանրաքվեի մասնակիցների 90,32 %-ը՝ 84,18 % մասնակցության դեպքում։

## Տես նաև
* ԽՍՀՄ փլուզում

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:ԽՍՀՄ փլուզում
Կատեգորիա:Ուկրաինայի պատմություն
Կատեգորիա:Սահմանադրական իրավունք
Եթե ընկնում են աստղերը...

**«Եթե ընկնում են աստղերը...»** (), խորհրդային կարճամետրաժ մուլտիպլիկացիոն ֆիլմ, որ նկարահանել է ռեժիսոր Ալլա Գրաչյովան 1978 թվականին Սերգեյ Կոզլովի հեքիաթի հիման վրա։

## Սյուժե
Ապրում էին աշխարհում Ոզնին ու Արջուկը։ Գիշերները նրանք մաքրում էին աստղերի փոշին և ձգտում վայր չգցել դրանք։

## Նկարահանող խումբ

## Տես նաև
* 1975 – Ոզնին մշուշում (, մուլտֆիլմ)

## Ծանոթագրություններ

## Գրականություն
* Сказка «Как Ёжик и Медвежонок протирали звёзды» — с. 5.

## Արտաքին հղումներ
* 

Կատեգորիա:1978 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Ալլա Գրաչովայի մուլտֆիլմեր
Կատեգորիա:Խորհրդային մուլտֆիլմեր
Երգն անտառում

**«Երգն անտառում»** (), խորհրդային մուլտիպլիկացիոն ֆիլմ, որ նկարահանվել է Յակով Ակիմի համանուն բանստեղծության վրա և նրա իսկ սցենարով։ Թողարկվել է երկու տարբերակով՝ ռուսերեն և ուկրաիներեն։

Երգում են Կիևի Պիոներների պալատի երգչախմբի մասնակիցները։

## Սյուժե
Աղջիկը երգում է անտառում, պսակ հյուսում ծաղիկներից, հավաքում և ուտում հատապտուղ, ապա հոգնում է ու գնում տուն։ Իսկ նրա երգը վերցնում են ու շարունակում երգել թռչունները, ապա ոզնիները, արջը, իսկ հետո նաև գորտերը։ Իսկ նրանց երգի ներքո օդում պարում են ճպուռները, թիթեռներն ու մեղուները։ Աղջիկը հեռանում է, իսկ նրա երգը՝ մնում։

## Մրցանակներ
* 1968 – III համամիութենական կինոփառատոն, Լենինգրադ – 2-րդ մրցանակ մուլտիպլիկացիոն ֆիլմերի բաժնում

## Ստեղծողներ

## Թողարկում
* Մուլտֆիլմը թողարկվել է DVD-ով «Рукавичка» հավաքածուում, տեղայնացնող՝ Мастер Тэйп։

## Ծանոթագրություններ

## Արտաքին հղումներ
* 
* «Երգն անտառում» մուլտֆիլմը YouTube կայքում

Կատեգորիա:Խորհրդային մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:1967 մուլտֆիլմեր
Կատեգորիա:Ալլա Գրաչովայի մուլտֆիլմեր
Կատեգորիա:Մուլտֆիլմեր երեխաների մասին
Ձյունե թագուհու գաղտնիքը

**Ձյունե թագուհու գաղտնիքը** (), ռեժիսոր Նիկոլայ Ալեքսանդրովիչի ֆիլմը, որ նկարահանվել է 1986 թվականին Հանս Քրիստիան Անդերսենի «Ձյունե թագուհին» հեքիաթի մոտիվներով։

## Սյուժե
Ֆիլմի գործողությունները տեղի են ունենում հեքիաթում նկարագրված իրադարձություններից որոշ ժամանակ անց։ Գերդան ու Կայն արդեն մեծացել են և մտածում են, թե ինչ տխուր է բաժանվել մանկությունից։ Սակայն զորավոր ու նենգ Ձյունե թագուհին, որը հետևում է նրանց, Կային տանում է իր թագավորություն, և Գերդան նորից մեկնում է նրան որոնելու։ Դրանում նրան օգնում է մի խորհրդավոր մարդ, որն իրեն կոչում է Հեքիաթի ձայն և գիտի Անդերսենի բոլոր հեքիաթները ու հետևում է կարգի պահպանմանն, այդ պատճառով էլ չի կարող փոխել դրանք։ Սակայն Ձյունե թագուհին, որը Անդերսենի կողմից հեքիաթի գրվելուց երկար տարիներ անց ձանձրացել է ուղղակի երեխաներին առևանգելուց, այնպիսի գաղտնիք է բացահայտում, որն արմատապես փոխում է ամբողջ սյուժեն։

Ձյունե թագուհու մոտ գնալու ճանապարհին Գերդան հայտնվում է խորամանկ ու նենգ, բայց միևնույն ժամանակ զվարճալի բարոնի ամրոցում, ծանոթանում անտառային ավազակների հետ։

## Դերերում
* Յան Պուզիրևսկի – *Կայ*
* Նինա Գոմիաշվիլի – *Գերդա* (վոկալն ու ձայնը՝ Սվետլանա Ստեպչենկոյի)
* Ալիսա Ֆրեյնդլիխ – *[[Ձյունե թագուհին|Ձյունե թագուհի]]*
* Օլեգ Եֆրեմով – *Հեքիաթի ձայն*
* Վիյա Արտմանե – *Աշուն*
* Լյուդմիլա Մակարովա – *ատամանուհի*
* Վլադիսլավ Ստրժելչիկ – *Բարոն, որը չկա*
* Ալեքսանդր Լենկով – *Ձնեմարդ*
* Լեոնիդ Յարմոլնիկ – *արքայազն Նարցիս*
* Սերգեյ Պրոխանով – *Եղինջի ընձյուղ*
* Վլադիմիր Կաչան – *Եղինջի ընձյուղ*
* Վլադիմիր Վինոգրադով – *Պատատուկ*
* Վսևոլոդ Լարիոնով – *Աստղագուշակ*
* Միխայիլ Բոգդասարով – *Կոշկակար*
* Պյոտր Սկլադչիկով – *Խոզարած*
* Ալեքսանդր Պյատկով – *Ջրաղացպան*
* Նատալյա Տրուբնիկովա – *Ավագ փաթիլ*

## Նկարահանող խումբ
* Սցենարի ու բանաստեղծությունների հեղինակ՝ Վադիմ Կորոստիլյով
* Ռեժիսոր՝ Նիկոլայ Ալեքսանդրովիչ
* Օպերատոր՝ Գեորգի Կրինիցկի
* Բեմադրող նկարիչ՝ Վլադիմիր Պտիցին
* Կոմպոզիտոր՝ Մարկ Մինկով

## Սաունդթրեք
# Песня Сказочника — 2:40
# Песенка Герды — 1:46
# Песня Снежной Королевы — 2:03
# Где же сказка — 2:01
# Песня Снеговика — 2:01
# Танго Нарцисса — 1:10
# Песня Крапивных побегов — 1:28
# Песня Вьюнка — 1:20
# И в сказках наступает ночь — 3:07
# Отворите волшебные двери — 3:21
# Вьюга и вальс снежинок — 2:50
# Песня барона — 1:40
# Танго Снежной Королевы — 2:33
# Песня Атаманши и разбойников — 1:54
# О, Кей! — 1:31
# Финал — 3:52

## Փաստեր
2015 թվականին թողարկվել է ռեժիսոր Նատալյա Բոնդարչուկի համանուն ֆիլմը, որը ոչ մի կապ չունի տվյալ ֆիլմի հետ։

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Ջիմի Ֆելոնի երեկոյան շոու

**Ջիմմի Ֆելոնի երեկոյան շոու**, ամերիկյան գիշերային թոք-շոու, որը վարում է Ջիմի Ֆելոնը NBC ալիքով։ Շոուի պրեմիերան տեղի է ունեցել 2014 թվականի փետրվարի 17-ին։ Ծրագիրը հեռարձակվում է աշխատանքային օրերին ժամը 23:35։ Շոուն սկսվում է Ֆելոնի թեմատիկ մենախոսությունից, ապա անցնում է կատակերգական սկետչերի/խաղերի՝ ավարտելով հյուրերի հետ հարցազրույցներով և երաժշտական ներկայացումներով։ 2015 թվականի օգոստոսի 13-ին NBC հեռուստաընկերությունը հայտարարել էր, որ Ֆելոնը որպես հաղորդավար մնալու պայմանագիր է կնքել առնվազն մինչև։

## Ծանոթագրություններ

## Արտաքին հղումներ
* 

Կատեգորիա:Ամերիկյան հեռուստաշոուներ
Կատեգորիա:Անգլերեն հեռուստասերիալներ
Ադրիանա Ֆեռարեզի դել Բենե

**Ադրիանա Ֆեռարեզի դել Բենե** (, ), իտալացի օպերային երգչուհի, սոպրանո։ Մոցարտի կողմից ստեղծված՝ Սուսաննայի «Ֆիգարոյի ամուսնությունը» օպերայի առաջին կատարողներից մեկը, ինչպես նաև Վոլֆգանգ Ամադեուս Մոցարտի ստեղծած «Այդպես են վարվում բոլորը» օպերա-բուֆֆաի առաջին կատարողը։

## Կենսագրություն
Երգչուհին հայտնի էր տարբեր անուններով։ 1979 թվականին թողարկված «Օպերայի կարճ Օքսֆորդի բառարան»-ի հրատարակության մեջ հիշատակվում է, որ նրա անունը ծնվելուց անմիջապես հետո եղել է Ադրիան Գաբրիելի, իսկ ավելի ուշ նա հայտնի է դարձել որպես «Լա Ֆերարեզե » (ենթադրաբար քաղաքի անվանումից, որտեղ նա ծնվել է)։ Այնուամենայնիվ, «Գրոուվի երաժշտական բառարանը» նշում է, որ նրա նույնականացումը Ֆրանչեսկա Գաբրիելի հետ, որը Չարլզ Բեռնին լսել է Վենետիկում 1770 թվականին, հիմնված չէ համոզիչ ապացույցների վրա։ Հայտնի է, որ նա ամուսնացել է Լուիջի դել Բենեի հետ 1782 թվականին և հետագայում հանդես է եկել Ադրիանա Ֆերարեզե (կամ Ֆերարեզի) դել Բենե անունով։

Ադրիանա Ֆերարեզե դել Բենեն սովորել է Վենետիկում և ելույթ է ունեցել Լոնդոնում մինչև Վիեննա ժամանելը, որտեղ նա ձեռք բերել իր հեղինակությունը՝ «Բուֆա» օպերայում, (լուրջ դերեր կատարելով)։ «Rapport von Wien» հրատարակությունը հաղորդում է.

Պատմության մեջ է մտել «Այսպես են վարվում բոլորը» պրեմիերայի շնորհիվ, որպես ֆյորդիլիջի առաջին կատարողը, որը տեղի է ունեցել Վիեննայի Բուրգթատրոնում 1790 թվականի հունվարի 26-ին։ Երաժշտական քննադատ Ուիլյամ Մաննը հայտնում է, որ Մոցարտը չէր սիրում դել Բենեին, հավանաբար, նրա ամբարտավանության համար։ Դա էլ դարձել է «Այդպես են վարվում բոլորը» օպերաի գրելու պատճառը։ Մոցարտը գիտեր, որ Դել Բենեն ուներ՝ գլուխը բարձր նոտաների ժամանակ բարձրացնելու և ցածր նոտաների ժամանակ իջեցնելու սովորություն։ Մոցարտը դրա համար անմիջապես հրատարակեց այդ ստեղծագործությունը, նա առանձրացրել է մի մաս, որտեղ մի քանի բարձր և ցածր նոտաներ գտնվում են միմյանց կողքին՝ փոխարինվող հաջորդականությամբ։ Պրեմիերայում դել Բենեն մշտապես գլխով գլխիվայր է թեքել, ինչպես հատիկը կտցող հավը։

## Ծանոթագրություններ

Կատեգորիա:Իտալացի երգչուհիներ
Կատեգորիա:Իտալացի կոմպոզիտորներ
Կատեգորիա:Իտալացի սոպրանոներ
Կատեգորիա:Իտալացի օպերային երգչուհիներ
Կատեգորիա:Իտալացի օպերային սոպրանոներ
Արևածագ (պիես)

**Արևածագ** (չինարեն՝ 日出), չինացի ժամանակակից դրամատուրգ Ցաո Յույայի առավել հայտնի ստեղծագործություններից մեկը։ Գրվել է 1935 թվականին։ Էկրանավորվել է երկու անգամ։

Գրվել է 1930-ական թվականներին՝ Չինաստանի դրամատուրգիայի վերածնունդի ժամանակ, և հանդիսանում է Չինաստանի դրամատիկական արվեստի դասական ստեղծագործությունը։ Առանձնահատուկ կարևոր տեղ է զբաղեցնում ժամանակակից չինական դրամատուրգիայում։ Թարգմանվել է ռուսերեն (1960 թվակական) և այլ լեզուներով, ճանաչում վայելել Չինաստանի սահմաններից դուրս։

Պիեսը մտնել է Ցաո Յույայի եռագրության մեջ՝ «Ամպրոպ», «Արևածագ» և «Դաշտը»։

Ողբերգությունն ուղղված է բուրժուական կարգերի դեմ։ Նկարագրվում է հասարակության տարբեր շերտեր, մերկացնում «կյանքի տերերին»։

Այսպես է որակավորել Մ. Լ. Տիտարենկոն. «*Ցաո Յույան վերարտադրել է 1930-ական թվականների Չինաստանի մերձծովյա քաղաքների կյանքը. հասարակության հակադրությունը ուժգնացնում է գործողության վայրի ընտրությունը՝ պերճաշուք հյուրանոցներից մինչև կեղտոտ որջ։ Ի շնորհիվ վառ բնավորությունների և հարուստ արտահայտչամիջոցների՝ ողբերգությունն պահպանում է վիթխարի ճանաչողական և գեղարվեստական արժեքը և լիառատ թատերական նյութ հանդիսանում»:*

2011 թվականին դրամատուրգ Ցաո Յույայի դուստրը «Արևածագ» վեպի ձեռագիր չորս էջերը նվիրել է Ցաո Յույայի թանգարանին։

## Ծանոթագրություններ

Կատեգորիա:Գրական ստեղծագործություններ այբբենական կարգով
Կատեգորիա:Ողբերգություններ
Կատեգորիա:1935 գրականությունում
Լիսանդրո Աբադի

**Լիսանդրո Աբադի** (, ), արգենտինացի օպերային երգիչ, բաս բարիտոն։

## Կենսագրություն
Լիսանդրոյի առաջին վոկալի ուսուցիչը եղել է Սեռխիո Պելականին։ Իր երաժշտական կրթությունը Աբադին շարունակել է Schola Cantorum Basiliensis Էվելին Թաբբի մոտ` Բազելում (դիպլոմը` 2001 թվականին) և Լյուցեռնի Բարձրագույն երաժշտական դպրոցում Պիտեր Բրեղբյուլեռի (Brechbühler) մոտ՝ ստանալով մենակատարի դիպլոմ 2005 թվականին։

2006 թվականին Լիսանդրո Աբադին հաղթող է դարձել Էդվին Շիֆեռի (Edwin Fischer Gedenkpreis) հիշատակի մրցույթում։ 2008 թվականին՝ Գեբդելական վոկալիստների մրցույթի ֆինալիստ (Prize at the Handel Singing Competition)։

Համագործակցել է այնպիսի դիրիժորների հետ, ինչպիսիք են՝ Վիլիամ Կրիստին (Պյորսել։ «Փերիների թագուհին» ֆեստիվալում Էքս ան Պրովանսում; Ստաֆանո Լանդի; Sant’Alessio; Լամբեռի և Շապանտիեի երաժշտական համերգային ծրագրերին); Ֆակունդո Ագուդին (Agudin) (Մոցարտ «Այդպես են վարվում բոլորը», «Դոն Ժուան», «Կախարդական սրինգ», «Ֆիգարոյի ամուսնությունը», «Ռեքվիեմ» Ֆորե, Լոուրենս Քամինգս, Քրիստոֆ Ռուսե (Պեռգոլյեզի՝ Գուլյելմոյի որդի), Էռվե Նիկե (Մարեն Մարե՝ «Սեմելա»), Էնթոնի Ռուլի (Վիլիամ Հեյս՝ Տառապանքներ, ձայնագրություն СD-ի վրա, լեյբլ Classica Award, Վացլավ Լուկս (Բախ՝ «Տառապանքներն ըստ Մատթեոսի»), Պոլ Էգնյու (Մոնտեվերդի՝ գովասանքներ), Դուգլաս Բոստոկ (Սմետանա՝ «Վաճառված հարսնացուն») և ուրիշներ։ Կանոնավոր կերպով ելույթ է ունեցել համերգներում` դաշնակահար և կոմպոզիտոր Պոլ Սյուտի հետ։ 2010 թվականին գլխավոր դեր է կատարել ֆրանս-արգենտինական կոմպոզիտոր Օսկարա Ստռաստնոյի Cachafaz («Կաչաֆաս») օպերայում Ֆրանսիայում (Կեմպեռ, Ռենն, Փարիզ, Կոմիկ Օպերա)։

2013 թվականին առաջնաելույթ է ունեցել Լոզանի օպերային թատրոնում Նինո Ռոտայի Ալադինը «Կախարդական լամպ» խմբում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բարիտոններ
Կատեգորիա:Բասեր
Կատեգորիա:Արգենտինացի օպերային երգիչներ
Էլեկտրական երկարացման լար

մինի
**Էլեկտրական երկարացման լար**, էլեկտրական սարք, որը նախատեսված է էլեկտրական սարքավորումները ստացիոնար վարդակներից հեռացված վայրերում միացնելու համար։ Որպես կանոն, էլեկտրասպառողների միացումը երկարացնող լարի օգնությամբ ժամանակավոր բնույթ է կրում՝ որոշակի աշխատանքների կատարման ժամանակ։ Էլեկտրական երկարացման լարերը հաճախ հագեցած են բազմաչափ վարդակներով՝ միանգամից մի քանի էլեկտրական սարքերի միացման համար։

## Երկարացման լարերի տարատեսակներ
Երկարացնող լարերը կարող են ունենալ ինչպես մեկ, այնպես էլ մի քանի վարդակներ։ Կարող են ունենալ անջատիչ, լարման ցուցում, պաշտպանության սարքեր (ապահովիչներ, ավտոմատ անջատիչներ, լարման կրակոցների պաշտպանություն), ինչպես նաև ցանցային ֆիլտրեր։ Այն դեպքում, երբ երկրում գործում են վարդակների մի քանի ստանդարտներ, դրանք կարող են ունենալ ինչպես առանձին վարդակներ յուրաքանչյուր ստանդարտի համար, այնպես էլ ունիվերսալ վարդակներ։

## Պատմություն
Մի քանի վարդակներով Էլեկտրական երկարացման լարը () ստեղծվել և ներդրվել է արտադրությամ մեջ 1972 թվականին ինժեներ Փիթեր Թալբոթի կողմից, որն այդ ժամանակ աշխատում էր Kambrook ընկերության հիմնադիր Ֆրենկ Բենիգանի վրա։ Գյուտը մեծ ժողովրդականություն է ստացել, սակայն արտոնագրված չի եղել, ուստի ընկերությունը այլ արտադրողներից գումար չի ստացել գյուտի համար։

## Ծանոթագրություններ

## Արտաքին հղումներ
* 
* A solution to the socket shortage? BBC News article

Կատեգորիա:Էլեկտրատեխնիկա
Կատեգորիա:Կենցաղային էլեկտրոնիկա
Պիցցայի վաճառքի ավտոմատ

մինի
**Պիցցայի վաճառքի ավտոմատ (պիցցեմատ)**, պիցցա վաճառող վենդինգային ավտոմատ։ Այս առևտրային ապարատի հիմնական տեսակներն են սառեցված պիցցան (որն  ավտոմատը տաքացնում է) վաճառող և պիցցան անմիջապես վաճառքից առաջ պատրաստող (այդ թվում նաև պատրաստում է խմորը) ավտոմատները։

## Պատմություն
Պիցցեմատի ստեղծման գաղափարը ծագել է Իտալիայում, սակայն ներկայում պիցցեմատների արտադրություն գործում է նաև մի շարք այլ երկրներում։

## Նկարագրություն
Պիցցեմատը մետաղյա պատյանի մեջ ամփոփված ավտոմատացված մեխանիզմ է, որի ընդհանուր մակերեսը կազմում է մոտ 2 մետր, նրանում զգալի տեղ է զբաղեցնում սառնարանային հատվածը։ Սառնարանային խցիկում դրված են պոլիէթիլենով պատված սառը պիցցաներ, որոնք հատուկ մեխանիզմով տեղափոխվում են բաժանմունք, որտեղ նրանք ազատվում են պոլիէթիլենից և ուղարկվում վառարան։ Սառը (այլ ոչ թե սառեցված) պիցցաների պահպանման այս տեխնոլոգիան ստացել է «կենդանի մթնոլորտ» անվանումը, որը հիմնված է այն բանի վրա, որ չսառեցված արտադրանքի համն էապես տարբերվում է այն մթերքների համից, որոնք ստանդարտ սառեցում են անցել և հետևաբար, կորցրել են իրենց մի շարք հատկությունները։

Ավելի առաջադեմ տարբերակների մեջ բաղադրիչները պահվում են առանձին և խառնվում են պատրաստման ընթացքում։ Նման մեքենաների աշխատանքի ժամանակը շատ ավելի երկար է, քանի որ գործընթացը կարող է ներառել խմորի պատրաստումն անմիջապես պատրաստման գործընթացում։

Պիցցայի օպտիմալ թխման համար օգտագործվում է փայտի վառարանի էֆեկտով տեխնոլոգիա (խողովակաձև էլեկտրատաքացուցիչների օգտագործումը տվյալ տեխնոլոգիայի տարատեսակներից մեկն է)։ Պատրաստի արտադրանքի համային որակները ուղղակիորեն կախված են այն ջերմաստիճանից, որով պիցցան թխվում է վառարանում։ Այսպես, խողովախաձև էլեկտրատաքացուցիչների օգտագործման վրա հիմնված տեխնոլոգիայի կիրառման դեպքում օպտիմալ ջերմաստիճան է համարվում 300&nbsp;°C ջերմաստիճանը։

Պիցցեմատի ժողովրդականությունը հիմնված է ներկայում սնվելու տարածված ձևի՝ տան, աշխատանքի գնալու կամ աշխատանքից վերադառնալու ճանապարհին ուտելու վրա։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Պիցցա
Ռաուֆ Աբդուլլաև

**Ռաուֆ Ջանբախըշ օղլի Աբդուլլաև** (, ), ադրբեջանցի դիրիժոր, Ադրբեջանի պետական ակադեմիական ֆիլհարմոնիայի սիմֆոնիկ նվագախմբի դիրիժոր, պրոֆեսոր, Ադրբեջանի ժողովրդական արտիստ (1982), «Պետական մրցանակի», «Փառք»ի շքանշանի, «Անկախության» շքանշանի դափնեկիր, «Ոսկե Սոսի» միջազգային մրցանակի դափնեկիր (2018):

## Կենսագրություն
Ռաուֆ Աբդուլլաևը ծնվել է 1937 թվականին։ Ռաուֆ Աբդուլլաևի ընտանիքը Գուբադլիի շրջանից է։ 1959 թվականին ավարտել է Հաջիբեկովի անվան Ադրբեջանի պետական կոնսերվատորիան։ 1965 թվականին ավարտել է Լենինգրադի պետական կոնսերվատորիան։

1965-1984 թվականներին աշխատել է որպես Ադրբեջանի Օպերայի և բալետի պետական թատրոնի դիրիժոր։ 1984 թվականից եղել է Ադրբեջանի պետական սիմֆոնիկ նվագախմբի գեղարվեստական ղեկավար և հինգ դիրիժոր։ 1991-1994 թվականներին աշխատել է որպես Անկարայի Օպերայի և բալետի պետական թատրոնի գեղարվեստական ղեկավար և հինգ դիրիժոր։ Մասնակցել է բազմաթիվ խոշոր միջազգային երաժշտական փառատոների և նախագծերի։

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի դիրիժորներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Սանկտ Պետերբուրգի կոնսերվատորիայի շրջանավարտներ
Եգյանա Ախունդովա

**Եգյանա Ասքեր ղիզի Ախունդովա** (, ), ադրբեջանցի դաշնակահար, կոմպոզիտոր և ուսուցիչ, Ադրբեջանի ժողովրդական արտիստ (2012)։

## Կենսագրություն
Եգյանա Ախունդովան ծնվել է 1960 թվականի մայիսի 22-ին Շաքիում։ 1983 թվականին ավարտել է Ու. Հաջիբեկովի անվան Ադրբեջանի պետական կոնսերվատորիան (ներկա Բաքվի երաժշտական ակադեմիա)։ 1985 թվականին սովորել է Մոսկվայի կոնսերվատորիայում՝ պրոֆեսոր Նաումովի դասարանում։

Ախունդովայի երգացանկը ներառում է տարբեր ոճերի և դարաշրջանների երաժշտություն (Յոհան Սեբաստիան Բախ, Լյուդվիգ վան Բեթհովեն, Վոլֆգանգ Ամադեուս Մոցարտ, Ֆրեդերիկ Շոպեն, Ռոբերտ Շուման, Ֆերենց Լիստ, Կլոդ Դեբյուսի, Ֆրանսիս Պուլենկ, Սերգեյ Ռախմանինով, Սերգեյ Պրոկոֆև, Դմիտրի Շոստակովիչ և այլք), ներառյալ ադրբեջանցի կոմպոզիտորների ստեղծագործությունները (Ուզեիր Հաջիբեկով, Կարա Կարաև, Ֆիքրեթ Ամիրով, Սոլթան Հաջիբեկով, Արիֆ Մելիքով և այլք)։ Նա ելույթ է ունեցել Բուդապեշտի «*Duna Palota*» (Հունգարիա), «*Royal Filarmonic*» (Մեծ Բրիտանիա), Ստամբուլի (Թուրքիա) Իսրայելի, Յոհանեսբուրգի, Վիեննայի պալատի և այլ նվագախմբերի հետ։

1984 թվականից աշխատում է Ադրբեջանի կոնսերվատորիայում՝ որպես դաշնամուրի մասնագիտության ուսուցիչ, 2003 թվականից՝ դոցենտ, 2005 թվականից՝ միջազգային հարաբերությունների գծով պրոռեկտոր, 2009 թվականից՝ պրոֆեսոր։

## Ծանոթագրություններ

Կատեգորիա:Ադրբեջանցի կին կոմպոզիտորներ
Կատեգորիա:Ադրբեջանցի դաշնակահարուհիներ
Կատեգորիա:Բաքվի երաժշտական ակադեմիայի շրջանավարտներ
Կատեգորիա:Մոսկվայի կոնսերվատորիայի շրջանավարտներ
The Bandito Tour

**The Bandito Tour** (Ոճավորված՝ **THE BANDITØ TØUR**) Twenty One Pilots երաժշտական դուետի վեցերորդ շրջագայությունը։

## Շոուներ

## Ծանոթագրություններ


Կատեգորիա:Twenty One Pilots խմբի համերգային շրջագայություններ
Կատեգորիա:Համերգային շրջագայություններ
Sorry (երգ, Nothing But Thieves)

**«Sorry»**, բրիտանական Nothing But Thieves ալտերնատիվ ռոք խմբի ձայնագրված երգը՝ Broken Machine (2017) երկրորդ ստուդիական ալբոմից։ Երգը թողարկվել է RCA Records լեյբլում 2017 թվականի հուլիսի 19-ին որպես ալբոմի երկրորդ սինգլ։ Այն հասել է Մեծ Բրիտանիայի սինգլների հիթ-շքերթի 89-րդ հորիզոնականին։

## Տեսահոլովակ
«Sorry» երգի երաժշտական տեսահոլովակն առաջին անգամ ՅուԹյուբում թողարկվել է խմբի պաշտոնական ալիքով 2017 թվականի հուլիսի 19-ին։

## Թրեք լիստ

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:2017 սինգլներ
Կատեգորիա:2017 երգեր
Կատեգորիա:Ռոք երգեր
Կատեգորիա:Ալտերնատիվ ռոք
Հաննան ազատ է

«**Հաննան ազատ է**» (**), ռեժիսոր Վենդի Ջո Կառլթոնի 2009 թվականի ամերիկյան մելոդրամա, հիմնված Քլաուդի Ալլենի նույնանուն գրքի վրա։

## Սյուժե
Ֆիլմն պատմում է երկու կանանց՝ մանկությունից մինչ ծերություն երկարամյա հարաբերությունների մասին։ Գտնվելով ծերանոցում, Հաննան հիշում է իր ամբողջ կյանքը։ Նույն ծերանոցում էր գտնվում նաև նրա սիրեցյալը՝ Ռեյչելը։ Ռեյչելը կոմայում է, իսկ նրա դուստրը թույլ չի տալիս Հաննային տեսակցել նրան։ Անկողնում գամված Հաննան հիշում է իր կյանքւմ Ռեյչելի հետ ունեցած պահերը։

## Դերերում

## Մրցանակ
Ֆիմն ստացել է հետևյալ մրցանակները։

*Philadelphia Q-Fest* (2009)- Հանդիսատեսի հմակրանք - Լավագույն գեղարվեստական ֆիլմ
 
*Austin Gay & Lesbian International Film Festival* (2009) - Հանդիսատեսի հմակրանք - Լավագույն գեղարվեստական ֆիլմ
 
*Montreal International LGBT Film Festival* (2009) - Հանդիսատեսի հմակրանք - Լավագույն գեղարվեստական ֆիլմ

*Madrid International Gay & Lesbian Film Festiva*l (2009) - լավագույն դերասանուհի - Շերոն Գլես

*Midwest Film Festival* (2009) - լավագույն մոնտաժ

*Outmusic LGBT Recording Academy Awards* (2009) ականավոր սաունդթրեք

*St. Louis Q-Fest* (20010)- Հանդիսատեսի հմակրանք - Լավագույն գեղարվեստական ֆիլմ

*Miami Gay & Lesbian Film Festival* (20010) - Հանդիսատեսի հմակրանք - Լավագույն գեղարվեստական ֆիլմ

## Ծանոթագրություններ

## Արտաքին հղումներ
*  
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան մելոդրամա ֆիլմեր
ՏոտոԳեյմինգ

**ՏոտոԳեյմինգ** (TotoGaming), օնլայն և օֆլայն խաղային ծառայությունների լիցենզավորված օպերատոր, որի գլխավոր գրասենյակը գտնվում է Երևանում։ Ընկերությունն խաղադրույքների համար նախատեսված ծառայություններ է ներկայացնում սպորտում և կազինոյում։

## Պատմություն
ՏոտոԳեյմինգը հիմնադրվել է 2004 թվականի հունիսի 10-ին՝ գործարկելով սպորտային խաղադրույքների հարթակը։ Հետագայում ընկերությունն ընդլայնել է իր խաղային բիզնեսը՝ ներդնելով նոր պրոդուկտներ։ Այս ընթացքում ընկերությունն ունեցել է մի քանի ռեբրենդինգներ։ Վերջին TotoGaming ռեբրենդինգը կայացել է 2023 թվականի հունիսի 17-ին։

Ընկերությունը համագործակցում է ֆուտբոլիստ Դավիթ Մանոյանի և հունահռոմեական ոճի ըմբիշ Միհրան Հարությունյանի հետ, որոնք հանդիսանում են ընկերության դեսպանները։

## Գործունեություն
Ի սկզբանե ընկերությունը սկսել է իր գործունեությունը 15 սպասարկման կենտրոններից։ Ներկայումս ունի 12 սպասարկման կենտրոններից բաղկացած ցանց Երևանում և Հայաստանի տարբեր մարզերում։

Ընկերության հիմնական պրոդուկտն է Սպորտ բաժինը, որից սկսվել է TotoGaming-ը։

Սպորտի և Կազինոյի բջջային տարբերակները TotoGaming-ը թողարկել է 2015 թվականին։

## Ծանոթագրություններ

## Արտաքին հղումներ
* Պրակտիկայի ծրագիր TotoGaming- ի և BetArchitect ՍՊԸ-ի հետ
* 

Կատեգորիա:2004 հիմնադրումներ Հայաստանում
Կումայրիի ճակատամարտ

**Կումայրիի ճակատամարտ**, ռազմական բախում Արմինիա կուսակալության և Արաբական խալիֆայութան միջև, որը տեղի է ունեցել 774 թվականին Կումայրիում։ Հայկական կողմի հրամանատարն էր Արտավազդ Մամիկոնյանը, իսկ արաբական կողմինը՝ զորավար Հասան իբն-Քահթաբան։ Այս ճակատամարտում հայերը հաղթանակ են տանում։

## Նախապատմություն
8-րդ դարում Արմինիայում տեղի են ունենում հակաարաբական ապստամբություններ, որոնք գլխավորում էին հիմնականում Մամիկոնյան ու Բագրատունի իշխանական տոհմերի ներկայացուցիչները։ Այդ ապստամբություններից մեկը 774 թվականին մեկնարկած ապստամբությունն է։

Ծրագրավորված և նախապատրաստած զինված ելույթը սկսում է Հմայակ Մամիկոնյանի որդի Արտավազդը։ Ստեղծված զորամասը փոքրաթիվ էր և մեծամասշտաբ ապստամբական շարժում սկսելու համար անբավարար։ Հայ զորավարը դիմում է վտանգավոր քայլի և ներկայանում ոստիկան Հասան իբն-Քահթաբային։

Հայոց հեծելազորն այդ ժամանակ աչքի էր ընկնում իր մարտունակությամբ և ամբողջ տարածաշրջանում մեծ հռչակ էր վայելում։ Այրուձին պահպանելու համար ծախսերը հոգալու նպատակով արաբները համաձայնվել էին գանձվող հարկերից դրամական հատկացում էին կատարում հայոց իշխաններին։ Արաբները հայոց իշխաններին չէին թողնում նույնիսկ զորամասեր պահել, քանի որ դրանք համարում էին ապստամբությունների ընթացքում ամենակազմակերպված ռազմական ուժը։ Այս պատճառով արաբները սկսել էին վարել այրուձին կրճատելու քաղաքականություն, որից հետո Արտավազդի համար ակնհայտ էր դառնում, որ արաբները չէին զինելու հայկական զորամասը։ Հայկական զորամասը զինելու համար հիմնավորումը պետք է արաբներին արժանապատիվ թվար, մյուս կողմից՝ հայկական զորամասին ոչնչի չպարտավորեցներ։

## Ճակատամարտ
Արտավազդն իր մարտիկներին զինելուց հետո շարժվում է դեպի Կումայրի, որտեղ հանդիպում է արաբ հարկահաններին պաշտպանող զինված ստորաբաժանմանը։ Ըստ հայկական հրամանատարության ընդունած որոշման՝ գրոհը պետք է լիներ հանկարծակի և սրընթաց, որից հետո արաբները չէին կարողանա միասնական մարտաշար ձևավորել։ Գրոհից հետո, ինչպես մտածել էին հայերը, արաբները խուճապի են մատնվում, որից հետո չեն կարողանում ամբողջական մարտակարգ ձևավորել և պարտություն են կրում։ Արտավազդի մարտիկները խլում են արաբ հարկահանների վերցրած հարկերը, որից հետո հեռանում դեպի հյուսիս-արևմուտք։

## Ծանոթագրություններ

Կատեգորիա:Արաբական խալիֆայության ճակատամարտեր
Կատեգորիա:Արմինիա կուսակալության ճակատամարտեր